CELEX: 32011R0756
Language: hr
Date: 2011-07-27 00:00:00
Title: Provedbena Uredba Komisije (EU) br. 756/2011 od 27. srpnja 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               120
            
         32011R0756
   
               L 199/35
            
            
               SLUŽBENI LIST EUROPSKE UNIJE
            
            
               27.07.2011.
            
         
      PROVEDBENA UREDBA KOMISIJE (EU) br. 756/2011
   od 27. srpnja 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice u Prilogu potrebno je razvrstati pod odgovarajuće oznake KN iz stupca 2 a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. srpnja 2011.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1
            
            
               2
            
            
               3
            
         
               Proizvod sastavljen od (% po težini):
               
                           —
                        
                        
                           sirove ribe (u komadima) roda Mullus
                           
                        
                        
                           64
                        
                     
                           —
                        
                        
                           sirovih škampi
                        
                        
                           10
                        
                     
                           —
                        
                        
                           sirovog povrća
                        
                        
                           26
                        
                     pakiran na drvenom štapiću.
            
            
               1604 19 98
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 2. uz poglavlje 16. i tekstom oznaka KN 1604, 1604 19 i 1604 19 98.
               Dodatak od povrća (sirovom) ribljem mesu/škampima pakiran na drvenom štapiću smatra se pripravkom. Stoga se isključuje razvrstavanje proizvoda u poglavlje 3. jer je pripremljen procesom koji nije predviđen u tom poglavlju (vidjeti Napomenu s objašnjenjem Harmoniziranog sustava uz poglavlje 3., općenito, peti stavak).
               Proizvod se, stoga, razvrstava pod tarifni broj 1604, kao pripremljena riba oznake KN 1604 19 98.